Tsananin bashi da kwankwadar barasa ya sa mijina ya sheka barzahu - ISYAKU.COM Tsananin bashi da kwankwadar barasa ya sa mijina ya sheka barzahu - ISYAKU.COM
Home > LABARI > Tsananin bashi da kwankwadar barasa ya sa mijina ya sheka barzahu
Tsananin bashi da kwankwadar barasa ya sa mijina ya sheka barzahu
Wani mutum mai suna Mphangeli Muncu dan shekara 45daga garin Bergman da ke Mangaung na kasar Afrika ta kudu ya kashe kansa ta hanyar rataya sakamakon tsananin bashi da ake binshi. Tsohon dan barasa, ya kwankwadi barasa ya yi tatil, kana daga bisani ya rataye kanshi cikin dare, sakamakon haka ya mutu ya bar matarsa Miselwa Muncu yar shekara 40 da yara hudu.
Majiyarmu ta labarta mana cewa Mphangeli ya rataye kanshi ne da wayar lantarki a cikin dakinsa. Matarsa ta ce mijinta dan barasa ne sosai, kuma duk kudin da yake samu yana karewa ne a gidajen giya wajen sayen barasa.
Miselwa ta ce, ga shi yanzu ya kashe kanshi, kuma ya kara mini tsananin kuncin rayuwa domin ni ce zan biya bashin da ya bari kuma ga yara hudu,. Ta kara da cewa Allah kadai ne zai iya taimaka mata domin ta kula da wadannan yara nata.
Kakakin yansanda Constable Peter Kareli ya ce 'yansanda sun fara bincike a kan lamarin.
Item Reviewed: Tsananin bashi da kwankwadar barasa ya sa mijina ya sheka barzahu Rating: 5 Reviewed By: -